007 พยัคฆ์สะบัดลาย

007 พยัคฆ์สะบัดลาย (The Living Daylights) เป็นภาพยนตร์แนวสายลับฉายเมื่อปี ค.ศ. 1987 เป็นภาพยนตร์เรื่องที่สิบห้าใน ภาพยนตร์ชุด เจมส์ บอนด์ ที่สร้างโดย อีออนโปรดักชันส์ แสดงนำโดย ทิโมธี ดาลตัน รับบทเป็น เจมส์ บอนด์ สายลับเอ็มไอ6 ครั้งแรก กำกับโดย จอห์น เกลน ชื่อของภาพยนตร์นำมาจากเรื่องสั้นชื่อเดียวกันของเอียน เฟลมมิง โดยดัดแปลงเรื่องสั้นดังกล่าวเป็นเนื้อเรื่องในองก์แรกของภาพยนตร์ ภาพยนตร์เรื่องนี้เป็นภาพยนตร์เรื่องสุดท้ายที่ใช้ชื่อเรื่องของเอียน เฟลมมิง จนกระทั่งภาพยนตร์ 007 พยัคฆ์ร้ายเดิมพันระห่ำโลก ฉายในปี ค.ศ. 2006
ภาพยนตร์อำนวยการสร้างโดย อัลเบิร์ต อาร์. บรอคโคลี, ลูกเลี้ยงของเขา ไมเคิล จี. วิลสัน และลูกสาวของเขา บาร์บารา บรอคโคลี 007 พยัคฆ์สะบัดลาย ได้รับการตอบรับที่ดีโดยนักวิจารณ์ส่วนใหญ่และประสบความสำเร็จทางด้านการเงิน โดยทำเงิน 191.2 ล้านดอลลาร์สหรัฐทั่วโลก

**เรื่องย่อ**
บอนด์ (ทิโมธี ดาลตัน) ได้รับคำสั่งให้สังหารสายลับหญิง (มาเรียม ดี'อาโบล) ที่ปลอมตัวเป็นนักเชลโลหมายจะสังหารนายพลคอสค็อฟ (เจอเรน เครบเบ้) นายทหารเสนาธิการของรัสเซียที่แปรพักตร์มาเข้ากับฝ่ายโลกเสรี แต่บอนด์เจตนายิงพลาด เพราะไม่เชื่อว่าเธอต้องการสังหารจริง ๆ ก่อนที่ความจริงจะเผยว่า แท้จริงแล้วคอสค็อฟเพียงแค่เล่นละคร 2 หน้า ก่อนจะนำไปสู่การผจญภัยไปยังออสเตรียและจบลงที่กลางทะเลทราย ในอัฟกานิสถาน

**นักแสดง**
 ทิโมธี ดาลตัน เป็น เจมส์ บอนด์: สายลับเอ็มไอ6 ได้รับมอบหมายให้ตรวจสอบการเสียชีวิตและแผนการต่อต้านพันธมิตรหลายคนของเขา- แมเรียม ดาโบ เป็น คารา มิโลวี: แฟนสาวของคอสคอฟและต่อมาเป็นคนรักของบอนด์- เยรุน ครับเบ เป็น นายพล ยอร์กี คอสคอฟ: นายพลโซเวียตผู้ทรยศซึ่งพยายามชักใยรัฐบาลอังกฤษให้ลอบสังหาร นายพล พุชกิน คู่แข่งของเขา- โจ ดอน เบเกอร์ เป็น แบรด วิตทิเกอร์: พ่อค้าอาวุธชาวอเมริกันและนายพลกำมะลอ ผู้เป็นพันธมิตรหลักของคอสคอฟ เบเกอร์ เรียกตัวละครของเขาว่าเป็น "คนบ้า" ที่ "คิดว่าเขาคือนโปเลียน"- จอห์น ริส-เดวีส์ เป็น นายพล เลโอนิด พุชกิน: หัวหน้าคนใหม่ของเคจีบี แทนที่นายพล โกกอล- อาร์ต มาลิก เป็น คามราน ชาห์: หัวหน้ามุญาฮิดีนในอัฟกานิสถาน- อันเดรส วิสเนสกี เป็น เนโครส: สมุนของคอสคอฟ ผู้ที่คุกคามบอนด์ซ้ำแล้วซ้ำเล่า- ทอมัส วีตลีย์ เป็น ซอนเดอร์ส: พันธมิตรของบอนด์- โรเบิร์ต บราวน์ เป็น เอ็ม: หัวหน้าของเอ็มไอ6 และบอนด์- เดสมอนด์ เลเวลีน เป็น คิว: พลาธิการของเอ็มไอ6 ผู้จัดหายานพาหนะอเนกประสงค์และอุปกรณ์ที่เป็นประโยชน์ให้กับบอนด์ในภารกิจ- เจฟฟรีย์ คีน เป็น เฟรเดอริก เกรย์: รัฐมนตรีว่าการกระทรวงกลาโหมของอังกฤษ- แคโรไลน์ บลิสส์ เป็น มิสมันนีเพนนี: เลขานุการของเอ็ม- จอห์น เทอร์รี เป็น ฟีลิกซ์ ไลเทอร์: สายลับซีไอเอและพันธมิตรของบอนด์- วอลเทอร์ โกเทลล์ เป็น นายพล โกกอล: อดีตหัวหน้าของเคจีบีที่เกษียณแล้ว ปัจจุบันเป็นนักการทูต โดยปรากฏตัวเป็นนักแสดงรับเชิญในตอนท้ายของภาพยนตร์- เวอร์จิเนีย เฮ เป็น รูบาวิช: ผู้หญิงของนายพล เลโอนิด พุชกิน ในโมร็อกโก- จูลี ที. วอลเลซ เป็น โรซิกา มิกโลส: สายของบอนด์ใน บราติสลาวา, เชโกสโลวาเกีย คนที่ทำงานในทรานส์ไซบีเรียนไพพ์ไลน์- จอห์น โบวี เป็น พันเอก เฟยาดอร์: ผู้นำของฐานทัพอากาศโซเวียตในอัฟกานิสถาน- แคเทอริน ราเบตต์และดูลิซ ลิซิเออร์ เป็น ลิซและเอวา: สองสายลับผู้ช่วยเหลือฟีลิกซ์ ไลเทอร์- นักแสดงรับเชิญ นาดิม ซาวาลา เป็น หัวหน้าตำรวจในแทนเจียร์ ซาวาลาเคยปรากฏตัวใน 007 พยัคฆ์ร้ายสุดที่รัก (1977) ภาพยนตร์บอนด์ก่อนหน้านี้ โดยแสดงเป็น อซิซ แฟกเคช

**การสร้าง**
แต่เดิมภาพยนตร์เรื่องนี้ได้รับการเสนอให้เป็นภาพยนตร์ต้นกำเนิดของภาพยนตร์ จนในที่สุด แนวคิดนี้ก็ได้นำไปใช้ในภาพยนตร์รีบูตในปี ค.ศ. 2006 สเมอร์ช, หน่วยต่อต้านข่าวกรองของสหภาพโซเวียตสมมติ ที่ปรากฏอยู่ในนวนิยายบอนด์ของเฟลมมิงหลายเล่ม คือตัวย่อของ 'สเมียร์ต สปิโอนัม' - 'ความตายของสายลับ'

**อ้างอิง**

**แหล่งข้อมูลอื่น**
 007 พยัคฆ์สะบัดลาย- 007 พยัคฆ์สะบัดลาย- 007 พยัคฆ์สะบัดลาย
หมวดหมู่:ภาพยนตร์เจมส์ บอนด์
หมวดหมู่:ภาพยนตร์ที่ออกฉายในปี พ.ศ. 2530
หมวดหมู่:ภาพยนตร์ที่มีฉากในประเทศอัฟกานิสถาน
หมวดหมู่:ภาพยนตร์ที่มีฉากในประเทศออสเตรีย
หมวดหมู่:ภาพยนตร์ที่มีฉากในประเทศโมร็อกโก